Diari Oficial de la Generalitat Valenciana


Sumari del DOGV 827, del 18-05-1988 (1988/811147)

RESOLUCIÓ de 30 de març de 1988, de la Conselleria de Cultura, Educació i Ciència, per la qual es convoca el Tercer Concurs d'Innovació Educativa.
--------------------------------------------------------------------------------------------------------------------------------------------------

### Dades del document

Número de DOGV
:   827

Data del DOGV
:   18-05-1988

Secció del DOGV
:   ALTRES DISPOSICIONS

Número del document
:   1988/811147


Data del document
:   30-03-1988

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 30 de març de 1988, de la Conselleria de Cultura, Educació i Ciència, per la qual es convoca el Tercer Concurs d'Innovació Educativa.  
Aconseguir l?escola valenciana requereix, entre d'altres elements l?inseriment de l?ensenyament en la realitat social i cultural. En aquesta tasca es palesa la necessitat d'un aprofitament en la renovació dels mètodes i dels materials didàctics, així com la urgència de potenciar el valencià com a llengua vehicular d'ensenyament on la realitat sociolingüística ho requeresca.  
Aquest objectiu tan sols podrà aconseguir-se si es produeix un concurs d'esforços per la innovació educativa, la qual ha d'estar potenciada per la Generalitat Valenciana.  
Es per això que resolc:  
Primer: Convocar el III Concurs d'Innovació Educativa d'acord amb les bases que s'hi adjunten.  
Segon: Destinar al III Concurs d'Innovació Educativa la quantitat de vuit milions de pessetes, dels quals, tres milions de pessetes (3.000.000) aniran amb càrrec a l'aplicació pressupostària 89.61.518.8.147.0 i cinc milions de pessetes (5.000.000) amb càrrec a l'aplicació 33.38.940.1.100.1.  
València, 30 de març de 1988. - El Conseller de Cultura, Educació i Ciència: Cebrià Ciscar i Casaban.  
BASES DEL TERCER CONCURS D?INNOVACIÓ EDUCATIVA  
1. BASES GENERALS.  
1. El Concurs es convoca en tres modalitats.  
1.1. Elaboració de material didàctic per a l'estudi del Medi (local, comarcal o comunitari).  
1.2. Materials didàctics per a l'ensenyament del i en valencià.  
1.3. Projectes d?innovació educativa en valencià.  
2. El termini de presentació de sol·licituds acabarà el 31 d'agost de 1988.  
3. Les sol·licituds es dirigiran a l'Honorable Conseller de Cultura, Educació i Ciència i s'adreçaran a la Conselleria de Cultura, Educació i Ciència. Servei d'Ensenyament del Valencià. Avinguda Campanar, 32. 46805-Valéncia. A la sol·licitud caldrà adjuntar, en cada modalitat, els elements que en les bases especifiques s'assenyalen.  
4. La Comissió avaluadora dels treballs presentats a concurs serà anomenada pel Servei d'Ensenyament del Valencià.  
5. Els materials i projectes que es presenten a concurs seran avaluats segons l'ordre de presentació de les sol·licituds, sense que es requeresca que haja conclòs el termini de presentació.  
6. La Conselleria de Cultura, Educació i Ciència a proposta de la Comissió Avaluadora decidirà la concessió de l'ajut i ho comunicará als sol·licitants, indicant els requisits que cal acomplir per tal que l'ajut siga lliurat.  
7. La Conselleria de Cultura, Educació i Ciència es reserva el dret de publicació dels treballs, als quals s'han concedit ajut, fins un màxim de 5.000 exemplars, pel que fa referència als treballs dels apartats II i III.  
II. BASES ESPECIFIQUES DE LA MODALITAT «ELABORACIÓ DE MATERIAL DIDÀCTIC PER A L'ESTUDI DEL MEDI»  
1. Ajut a l'elaboració.  
1.1. L?objectiu de l'ajut és potenciar l'elaboració de llibres de localitats, de les comarques o de la Comunitat Autònoma.  
S?atorgarà a l'autor o autors.  
1.2. Podran presentar sol·licituds l?autor o els autors dels llibres.  
1.3. A la sol·licitud cal adjuntar:  
L?original del llibre amb el qual es concursa, explicant el nivell o nivells educatius als quals s?adreça, bé siga d'EGB o bé d'Ensenyament Mitjà.  
1.4. Els llibres presentats en aquest apartat han d'acomplir els requisits bàsics següents:  
1.4.1. Estar escrit en valencià.  
1.4.2. Adequar-se als programes renovats del Cicle Mitjà d'EGB -en el supòsit que s'opte per aquests nivells- o al Programa Oficial d'Ensenyament Mitjà -en el supòsit que s'opte per aquests nivells-  
1.5. Com a norma general l'ajut per l'elaboració serà d?un màxim de 200.000 pessetes.  
2. Ajut a l'edició.  
2.1. Els llibres presentats a concurs en aquesta modalitat podran accedir a un ajut econòmic per a reduir el preu de cost de l'edició.  
2.2. L?ajut s'atorga al promotor o promotors de l'edició.  
Podran presentar sol·licituds les entitats locals promotores de l'edició.  
2.3. A la sol·licitud d'ajut a l'edició cal adjuntar:  
2.3.1. Original del llibre que haurà d'acomplir els apartats 1.4.1. i 1.4.2..  
2.3.2. Pressupost de l'edició (característiques, el cost i el preu de venda compromès).  
2.3.3. Com a norma general l'ajut a l'edició no superarà la quantitat d'1.000.000 de pessetes.  
III. BASES ESPECIFIQUES DE LA MODALITAT «MATERIALS DIDACTICS»  
1. L?objectiu de l'ajut és potenciar l'elaboració de material didàctic per a l'ensenyament del i en valencià, i s'atorga a l'autor o autors del material didàctic.  
2. Podran presentar sol·licituds l'autor o autors del material didàctic.  
3. A la sol·licitud cal adjuntar:  
El material didàctic, explicant el nivell educatiu al qual s?adreça, bé siga d'EGB o bé d?Ensenyament Mitjà.  
4. El material didàctic per al qual se sol·licita l'ajut econòmic podrà ser:  
4.1. Material per a l'aprenentatge del valencià.  
4.1.1. Tècniques i recursos didàctics per a treballar l'aprenentatge del valencià com a segona llengua a nivell oral.  
4.1.2. Bilingüisme escolar de 0 a 6 anys.  
4.1.3. Tractament de les estructures lingüístiques comunes del valencià i del castellà al Cicle Superior.  
4.2. Material per a l'ensenyament en valencià.  
4.2.1. Lectures inèdites per al Cicle Mitjà.  
4.2.2. Materials per a treballar l'expressió artística (quaderns sobre tècniques artístiques: dibuix, pintura, manualitats, etc.), l'expressió dinàmica i l?àrea de pretecnologia. Referits a l'EGB.  
4.2.3. Material auxiliar per a l'ensenyament en valencià a l'Ensenyament Mitjà (referit especialment a l?àrea de Matemàtiques, Ciències de la Natura i Geografia i Història).  
4.2.4. Tractament interdisciplinar del valencià amb llengües estrangeres: bases teòriques i desplegament didàctic.  
4.2.5. Treballs d'assaig sobre els aspectes pedagògico-didàctics, així com metodològics, referits al nostre sistema educatiu.  
5. Com a norma general l'ajut serà d'un màxim de 200.000 pessetes.  
IV. BASES ESPECIFIQUES DE LA MODALITAT «PROJECTES D?INNOVACIÓ EDUCATIVA EN VALENCIÀ»  
1. L'objectiu de l'ajut és potenciar la realització de projectes d'innovació educativa en valencià.  
L'ajut s'atorga per tal que puga dur-se a terme el projecte.  
2. Podran presentar sol·licitud l'autor o autors del projecte per tal de dur-lo a terme.  
3. A la sol·licitud cal adjuntar:  
3.1. El projecte d?innovació educativa.  
3.2. El pressupost per tal de dur-lo a terme.  
3.3. Temps per a realitzar-lo i data de lliurament del treball al Servei d'Ensenyament del Valencià.  
4. Com a norma general l'ajut serà d'un màxim de 300.000 pessetes. Tot i amb això podrà incrementar-se si el Servei d'Ensenyament del Valencià així ho considera.  
5. La Conselleria de Cultura, Educació i Ciència podrà convenir amb l'autor o autors, si així ho cosiderés, l'edició del material elaborat.